b'\n_START_ARTICLE_\nMaximus Johnity Ongkili\n_START_SECTION_\nKehidupan Awal\n_START_PARAGRAPH_\nBeliau telah dilahirkan di Kota Kinabalu, Sabah tetapi berasal dari Kampung Karanaan, Tambunan, Sabah. Beliau mendapat pendidikan awal di SRK Pekan Tambunan (1962-1966).  Beliau meneruskan persekolahannya di ST. Martin Secondary School, Tambunan (1967-1971).  Beliau kemudiannya berpindah ke SMK Keningau pada tahun 1972.\n_START_SECTION_\nKeluarga\n_START_PARAGRAPH_\nYB. Datuk  telah mendirikan rumahtangga dengan isterinya, Datin Joan Maluda sejak tahun 1981. Beliau mempunyai seramai 2 orang anak, Rachel Jane Ongkili dan Andreas Jordan Ongkili. Beliau meminati sukan badminton, golf dan memancing.  Selain itu beliau turut cenderung dalam bidang penulisan dan penyelidikan.\n_START_SECTION_\nKerjaya\n_START_PARAGRAPH_\nY.B. Datuk Seri telah melanjutkan pengajiannya  ke La Trobe University, Australia dan dianugerahkan Ijazah Sarjana Muda Sains Pertanian pada tahun 1980.  Beliau kemudiannya berkhidmat sebagai Tutor dan Penyelidik Sambilan di Universiti tersebut.  Beliau menamatkan perkhidmatannya setelah berjaya mendapat Ijazah Doktor Falsafah dalam bidang pembangunan ekonomi pada tahun 1985._NEWLINE_Sekembalinya dari luar negara,beliau telah bertugas sebagai Pensyarah di Universiti Putra Malaysia.  Beliau kemudiannya bertukar ke Institute of Strategik & International Studies dan berkhidmat sebagai Penyelidik Kanan (1985-1986).  Beliau juga pernah berkhidmat sebagai Setiausaha Eksekutif di Institute For Development Studies (1987-1993).\n_START_SECTION_\nPolitik\n_START_PARAGRAPH_\nBeliau memulakan kariernya sebagai wakil rakyat setelah memenangi kerusi DUN Langkon pada Pilihan Raya Umum Sabah 1994.  Setelah itu, beliau telah dilantik sebagai Pembantu Menteri kepada Ketua Menteri Sabah._NEWLINE_Pada Pilihanraya Umum ke-11, beliau telah bertanding di kerusi Kota Merudu dan berjaya menewaskan pencabarnya Andonnh Pilit @ Anthony Biri Mandiau, seorang calon BEBAS dengan majoriti 3189 undi.  Selain itu, beliau juga merupakan ADUN Tandek.  Beliau kini memegang jawatan sebagai Menteri di Jabatan Perdana Menteri dan Penasihat Sains & Teknologi kepada Ketua Menteri Sabah._NEWLINE_Dalam Pilihan Raya Umum Malaysia 2008, Johnity @ Maximus Ongkili bertanding menggunakan tiket Barisan Nasional . Beliau telah bertanding di kawasan parlimen Kota Marudu, negeri Sabah. Johnity @ Maximus Bin Ongkili telah menang dengan mendapat undi sebanyak 12028. _NEWLINE_Calon lawan ialah Roslan Bin Mohd Zain dari (Bebas) mendapat 1,109 undi dan hilang deposit.Berman Bin Angkap dari Bersekutu mendapat 457 undi dan hilang deposit. Andonny Pilit @ Anthony Biri Mandiau dari PKR mendapt 7,830 undi - Kalah . Peratus pengundi yang keluar ialah  69.51\xc2\xa0%. Undi rosak sebanyak  748.\n_START_SECTION_\nSumbangan kepada orang ramai\n_START_PARAGRAPH_\nBeliau merupakan perasmi Bangunan Rukun Tetangga Taman Rambai Jaya yang berada di mukim tanjung minyak,Melaka.Beliau juga telah banyak membantu rakyat Sabah dengan memberi bantuan dari segi kewangan dan sebagainya.Oleh yang demikian,beliau telah mendapat sokongan orang ramai di Melaka dan apatah lagi di Sabah disebabkan sifat baik hati beliau kepada rakyat.'